CELEX: 32017R1568
Language: bg
Date: 2017-09-15 00:00:00
Title: Регламент за изпълнение (ЕС) 2017/1568 на Съвета от 15 септември 2017 година за прилагане на Регламент (ЕС) 2017/1509 за ограничителни мерки срещу Корейската народнодемократична република

16.9.2017   
            
            
               BG
            
            
               Официален вестник на Европейския съюз
            
            
               L 238/10
            
         РЕГЛАМЕНТ ЗА ИЗПЪЛНЕНИЕ (ЕС) 2017/1568 НА СЪВЕТА
   от 15 септември 2017 година
   за прилагане на Регламент (ЕС) 2017/1509 за ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) 2017/1509 на Съвета от 30 август 2017 г. за ограничителни мерки срещу Корейската народнодемократична република и за отмяна на Регламент (ЕО) № 329/2007 (1), и по-специално член 47, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 30 август 2017 г. Съветът прие Регламент (ЕС) 2017/1509.
            
         
               (2)
            
            
               На 11 септември 2017 г. Съветът за сигурност на ООН прие Резолюция 2375(2017), с която добави едно лице и три образувания към списъка на лицата и образуванията, подлежащи на ограничителни мерки.
            
         
               (3)
            
            
               Поради това приложение XIII към Регламент (ЕС) 2017/1509 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение XIII към Регламент (ЕС) 2017/1509 се изменя съгласно посоченото в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 септември 2017 година.
      
         
            За Съвета
         
         
            Председател
         
         M. MAASIKAS
      
   
   
      (1)  ОВ L 224, 31.8.2017 г., стр. 1.
   
      ПРИЛОЖЕНИЕ
      Посочените по-долу лица и образувания се добавят в списъка на лицата и образуванията, подлежащи на ограничителни мерки, който се съдържа в приложение XIII към Регламент (ЕС) 2017/1509.
      а)   Физически лица:
      
      
                   
               
               
                  Име
               
               
                  Други имена
               
               
                  Идентификационни данни
               
               
                  Дата на посочване от ООН
               
               
                  Основания
               
            
                  63.
               
               
                  Pak Yon Sik
               
               
                   
               
               
                  гражданство: КНДР
                  година на раждане: 1950 г.
               
               
                  11.9.2017 г.
               
               
                  Член на Централната военна комисия на Корейската работническа партия, която отговаря за разработването и прилагането на военните политики на Корейската работническа партия, за командването и контрола на военните сили на КНДР и подпомага пряко военната отбранителна промишленост на страната.
               
            б)   Юридически лица, образувания и органи
      
      
                   
               
               
                  Наименование
               
               
                  Други имена
               
               
                  Местоположение
               
               
                  Дата на посочване от ООН
               
               
                  Друга информация
               
            
                  51.
               
               
                  Central Military Commission of the Worker's Party of Korea (CMC) (Централна военна комисия на Корейската работническа партия)
               
               
                   
               
               
                  Пхенян, КНДР
               
               
                  11.9.2017 г.
               
               
                  Централната военна комисия на Корейската работническа партия отговаря за разработването и прилагането на военните политики на Корейската работническа партия, за командването и контрола на военните сили на КНДР и подпомага пряко военната отбранителна промишленост на страната в сътрудничество с Комисията по държавните въпроси.
               
            
                  52.
               
               
                  Organization and Guidance Department (OGD) (отдел „Организация и ръководство“)
               
               
                   
               
               
                  КНДР
               
               
                  11.9.2017 г.
               
               
                  Отдел „Организация и ръководство“ е много влиятелен орган на Работническата партия на Корея. Той диктува назначенията на ключови кадри за Корейската работническа партия, военните сили на КНДР и държавната администрация на КНДР. Счита се, че този отдел контролира всички политически въпроси в КНДР и играе първостепенна роля в упражняването на цензура в КНДР.
               
            
                  53.
               
               
                  Propaganda and Agitation Department (PAD) (отдел „Пропаганда и агитация“)
               
               
                   
               
               
                  Пхенян, КНДР
               
               
                  11.9.2017 г.
               
               
                  Отдел „Пропаганда и агитация“ упражнява пълен контрол върху медиите, които използва като инструмент за контрол на обществеността от името на ръководството на КНДР. Наред с това отдел „Пропаганда и агитация“ има участие или носи отговорност за упражняваната от правителството на КНДР цензура, включително по отношение на печатните издания и излъчването.